Բևերլի Քլիրի

**Բևերլի Քլիրի** (), ծննդյամբ՝ **Բևերլի Էթլի Բան** (, ), ամերիկացի մանկագիր, 30 գրքերի հեղինակ այնպիսի հերոսների արկածների մասին, ինչպիսիք են Հենրի Հագինսը, Ռիբզին, Բեատրիս Քվիմբին և նրա քույրը՝ Ռամոնան, ինչպես նաև մկնիկ Ռալֆը։ Երեխաների և դեռահասների համար գրականության ժանրում բազմաթիվ մրցանակների դափնեկիր։ Ըստ նրա գրքերից մեկի՝ նկարահանվել է «Ռամոնա և Բիզուս» ֆիլմը։

## Կենսագրություն
Ծնվել է Օրեգոն նահանգի Մակմինվիլ քաղաքում։ Մանկությունն անցկացրել է Յամհիլե (Օրեգոն) ֆերմայում։ Թեպետ գյուղն այնքան փոքր էր, որ նույնիսկ գրադարան չկար, սակայն նա սիրել է գրքեր կարդալ, հատկապես, որ նրա մայրն աշխատել է Օրեգոն նահանգի գրադարանում և մշտապես նրան բերել է կարդալու նոր գրքեր։

Երբ նա 6 տարեկան էր, ընտանիքը թողել է ֆերման և տեղափոխվել է Պորտլենդ քաղաք, որտեղ սովորել է տեղի դպրոցում։ Քաղաքում հաճախ է  հիվանդացել։ Դպրոցում հանձնարարված գրականությունը ի տարբերություն նրա սիրած մանկական գրքերի՝ սկզբում հիասթափեցրելէ նրան, սակայն 3-րդ դասարանում նորից սիրել է ընթերցանությունը։ Կրտսեր դասարաններում նրա սիրած գիրքը Քերոլ Ուոթսոն Ռենկինի «Խատուտիկների քոթեջ»-ն էր։

1934 թվականին՝ 18 տարեկան հասակում, տեղափոխվել է Կալիֆոռնիա նահանգի Օնտարիո քաղաք, որտեղ ընդունվել է Չեֆի քոլեջը (:en:Chaffey College)։ Ուսուցմանը զուգահեռ աշխատել է որպես գրադարանավարի ընթերակա։ Քանի որ Մեծ ճգնաժամի տարիներին քոլեջում սովորելու գումարը նրա համար շատ էական է արժեցել, Քլիրին մասնակից է դարձել համալսարանական «Համագործակցություն կրթության ոլորտում» (cooperative education program) ծրագրին, որպեսզի սկսի գումար վաստակել։ Մի անգամ ճաշի ընդմիջման ժամանակ ծանոթացել է Քլարենս Քլիրի հետ, ում հետ 1940 թվականին ամուսնացել է։

1938 թվականին Կալիֆոռնիայի համալսարանում (Բերկլի) «անգլերենի» մասնագիտացմամբ բակալավրի աստիճան ստանալով՝ ուսումը շարունակել է Վաշինգտոնի համալսարանի (Սիեթլի) գրադարանային գործ դպրոցում։ 1939 թվականին ստանալով գրադարանային գործի մասնագետի աստիճան՝ աշխատանքի է ընդունվել Վաշինգտոն նահանգի Յակիմա քաղաքում։ Ավելի ուշ նրա մոտ սկսել է հասունանալ մանկական գրքեր գրելու միտքը։ Նրա առաջին գիրքը՝ «Հենրի Հագինսը», հրատարկվել է 1950 թվականին։ Դրանում պատմվում էր Պորտլենդ քաղաքի Քլիքիթաթ փողոցում (իրական փողոցի անվանումը, որտեղ մանուկ հասակում ապրել է Բևերլին) բնակվող տղայի, նրա շան և ընկերների մասին։ Ինչպես ավելի ուշ ասել է Քլիրին, այս գրքի բոլոր բնավորությունները ընդօրինակել է իրական երեխաներից, և՛ նրանցից, որոնց գիտեր մանկուց, և՛ նրանցից, որոնց հետ ծանոթացել է գրադարանավար աշխատելիս։

1955 թվականին հրատարակել է Քվիմբիի երկու քույրերի՝ «Ռամոնա և Բիզուս»-ի կյանքի մասին գրքերից առաջինը ( քույրերը ավելի վաղ հաճախ են հիշատակվել Հենրի Հագինսի մասին գրքերում)։

Ավելի ուշ դարձել է հաջողակ մանկագիր, հրատարակել է մոտ 30 գիրք (այդ թվում՝ 2 ինքնակենսագրական)՝ միաժամանակ շարունակելով աշխատանքը որպես գրադարանավար։

Ամուսնու ծնողները հավանություն չեն տվել նրանց ամուսնությունը, քանի որ նա կաթոլիկ էր, իսկ ամուսինը՝ երիցական։ Ամուսնությունից ծնվել են երկվորյակներ՝ քույր և եղբայր։

## Մատենագրություն

* *[[:en:Henry Huggins (novel)|Henry Huggins]]* — (1950)
* *[[:en:Ellen Tebbits]]* — (1951)
* *[[:en:Henry and Beezus]]* — (1952)
* *[[:en:Otis Spofford]]* — (1953)
* *[[:en:Henry and Ribsy]]* — (1954)
* *[[:en:Beezus and Ramona]]* — (1955)
* *[[:en:Fifteen (Beverly Cleary)|Fifteen]]* — (1956)
* *[[:en:Henry and the Paper Route]]* — (1957)
* *The Luckiest Girl* — (1958)
* *Jean and Johnny* — (1959)
* *[[:en:The Hullabaloo ABC]]* — (1960)
* *The Real Hole* — (1960)
* *[[:en:Beaver and Wally]]* — (1960)
* *[[:en:Here's Beaver!]]* — (1961)
* *Two Dog Biscuits* — (1961)
* *[[:en:Emily's Runaway Imagination]]* — (1961)
* *[[:en:Henry and the Clubhouse]]* — (1962)
* *[[:en:Sister of the Bride]]* — (1963)
* *[[:en:Ribsy]]* — (1964)
* *[[:en:The Mouse and the Motorcycle]]* — (1965)

* *The Growing-Up Feet* — (1967)
* *[[:en:Mitch and Amy]]* — (1967)
* *[[:en:Ramona the Pest]]* — (1968)
* *[[:en:Runaway Ralph]]* — (1970)
* *[[:en:Socks (Beverly Cleary)|Socks]]* — (1973)
* *[[:en:Ramona the Brave]]* — (1975)
* *[[:en:Ramona and Her Father]]* — (1977)
* *[[:en:Ramona and Her Mother]]* — (1979)
* *[[:en:Ramona Quimby, Age 8]]* — (1981)
* *[[:en:Ralph S. Mouse]]* — (1982)
* *[[:en:Dear Mr. Henshaw]]* — (1983)
* *[[:en:Ramona Forever]]* — (1984)
* *The Ramona Quimby Diary* — (1984)
* *Lucky Chuck* — (1984)
* *Janet’s Thingamajigs* — (1987)
* *A Girl from Yamhill* — (1988)
* *[[:en:Muggie Maggie]]* — (1990)
* *[[:en:Strider (novel)|Strider]]* — (1991)
* *Petey’s Bedtime Story* — (1993)
* *[[:en:My Own Two Feet]]* — (1995)
* *[[:en:Ramona's World]]* — (1999)

## Ծանոթագրություններ

Կատեգորիա:Ապրիլի 12 ծնունդներ
Կատեգորիա:1916 ծնունդներ
Կատեգորիա:Ամերիկացի մանկագիրներ
Կատեգորիա:Ամերիկացի գրողներ
Կատեգորիա:20-րդ դարի ամերիկացի կին գրողներ